બાલીસણા ગામે સંડેર રોડ પર તળાવના કાંઠે આવેલા ગણપતિ મંદિરમાંથી કોઈ તસ્કરો આરસના પથ્થરની દોઢ ફૂટની ગણેશજીની મૂર્તિની શુક્રવારે રાત્રે ચોરી કરી ગયા હતા. આ બાબતની શનિવારે દર્શન કરવા માટે ગયેલા ભાનુબેન પટેલને જાણ થતાં તેમણે તેમના પતિ રણછોડભાઈ પટેલને જાણ કરતા તેમણે તાત્કાલિક અરવિંદભાઈ શંકરભાઈ પટેલને જાણ કરતાં તેમના બે મિત્રો સાથે તાત્કાલિક મંદિરમાં પહોંચ્યા હતા ત્યારે મંદિરના ગર્ભગૃહમાં ગણેશજીની સ્થાપિત કરાયેલી મૂર્તિ જણાઈ ન હતી. જેથી તેમણે આસપાસમાં તપાસ કરી હતી પરંતુ કોઈ જગ્યાએ મૂર્તિ મળી ન હતી. જેથી તેમણે આ અંગે બાલીસણા પોલીસ મથકે ફરિયાદ નોંધાવી હતી.